Oznámenie Komisie Európskemu Parlamentu podľa článku 251 odsek 2 druhý pododsek Zmluvy o ES o spoločnom stanovisku Rady k prijatiu spoločnej pozície Rady nariadenia európskeho parlamentu a rady o finančnom nástroji pre životné prostredie (Life+) /* KOM/2006/0355 v konečnom znení - COD 2004/0218 */





[pic] | KOMISIA EURÓPSKYCH SPOLOČENSTIEV | Brusel, 28.6.2006 KOM(2006) 355 v konecnom znení 2004/0218 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnom stanovisku Rady k prijatiu spoločnej pozície Rady nariadenia európskeho parlamentu a rady o finančnom nástroji pre životné prostredie (Life+) 2004/0218 (COD) OZNÁMENIE KOMISIE EURÓPSKEMU PARLAMENTU podľa článku 251 odsek 2 druhý pododsek Zmluvy o ES o spoločnom stanovisku Rady k prijatiu spoločnej pozície Rady nariadenia európskeho parlamentu a rady o finančnom nástroji pre životné prostredie (Life+) 1. Súvislosti - Komisia 29. septembra 2004 prijala návrh nariadenia Európskeho parlamentu a Rady[1] o finančnom nástroji pre životné prostredie (Life+) na schválenie postupom spolurozhodovania, ako sa ustanovuje v článku 251 Zmluvy o ES. - Výbor regiónov a Európsky hospodársky a sociálny výbor doručili svoje stanoviská v apríli 2005. - Európsky parlament prijal 7. júla 2005 svoju pozíciu v prvom čítaní. - Rada prijala 2. decembra 2005 čiastočnú politickú dohodu. - Komisia prijala 24. mája 2006 upravený návrh[2]. - Rada 27. júna 2006 prijala svoju spoločnú pozíciu. 2. Cieľ návrhu Komisie Navrhované nariadenie je jedným z niekoľkých nariadení, ktoré sa vzťahujú na finančný rámec na roky 2007 až 2013, ale iba k návrhu vzťahujúcemu sa na životné prostredie. Cieľ návrhu je: - poskytnúť na úrovni Spoločenstva osobitnú podporu opatreniam a projektom s európskou pridanou hodnotou na implementáciu, aktualizáciu a rozvoj environmentálnej politiky a právnych predpisov Spoločenstva, najmä implementáciu šiesteho environmentálneho akčného programu (hoci financovanie investícií a riadiacich opatrení podporujúcich životné prostredie by bolo všeobecne dostupné aj cez iné finančné nástroje) a - nahradiť niekoľko existujúcich programov (kým prvky súčasného režimu LIFE by boli začlenené do iných finančných nástrojov). Cieľom tohto „integrovaného prístupu“ je umožniť širšie uplatnenie spolufinancovania, podporiť tvorbu súdržnejšej politiky a lepšie sprístupniť financovanie, ktoré by odzrkadľovalo vnútroštátne a regionálne priority. 3. Pripomienky k spoločnej pozícii 3.1. Všeobecné pripomienky Európsky parlament 7. júla 2005 prijal na svojom plenárnom zasadnutí 37 zmien a doplnení (plus jednu prijal čiastočne) zo 44 zmien a doplnení, ktoré boli predložené. Z týchto 37 zmien a doplnení (plus jednu čiastočne) 4 boli pre Komisiu v zásade alebo čiastočne prijateľné, pretože sa nimi vyjasňoval alebo zlepšoval pôvodný návrh. Spoločnou pozíciou sa mení a dopĺňa návrh Komisie: - zahrnutím osobitného komponentu vzhľadom na prírodné prostredie a biologickú rozmanitosť; - jasnejším vymedzením koncepcie európskej pridanej hodnoty; - vyjasnením úlohy členských štátov, národných agentúr a Komisie pri plánovaní programu a v rámci mechanizmov realizácie a - stanovením rozpočtu pre tento program. 3.2. Podrobné pripomienky Na základe práce Rady a osobitne záverov navrhnutých v čiastočnej politickej dohode z 2. decembra 2005 bola Komisia schopná doslovne alebo v zásade prijať väčší počet zmien a doplnení. 3.2.1. Zmeny a doplnenia Parlamentu prijaté Komisiou a v plnom rozsahu, čiastočne alebo v zásade zapracované do spoločnej pozície Celkovo alebo čiastočne boli prijaté tieto zmeny a doplnenia: - 12, 15 (časť), 34 a 42 v tom, že návrh článku 3 týkajúci sa kritérií spôsobilosti a osobitne tých, ktoré sa vzťahujú na európsku pridanú hodnotu, ako aj charakter prírodného prostredia a komponent biologickej rozmanitosti sú zahrnuté v spoločnej pozícii; - 26 týkajúce sa účelovo viazaných prostriedkov na prírodné prostredie a biologickú rozmanitosť a 44 do takej miery, že príloha 2 návrhu Komisie bola vypustená; - Článok 5 je v súlade so zmenou a doplnením 34, keďže je stanovená maximálna sadzba spolufinancovania a čiastočne v súlade s 13 v umožnení vyššej sadzby pre určité projekty týkajúce sa prírody; - V spoločnej pozícii je zachovaná komplementarita (článok 10), ako aj cieľ zmeny a doplnenia 23. Zmena a doplnenie 27 sa zohľadňuje v súvislosti s monitorovaním kontrol Komisiou; - 36 pre financovanie MVO, pretože zostáva potreba poskytovať financovanie zo zdrojov EÚ pre určité MVO; - 14 v článku 6 vyjasňuje, že LIFE+ môžu byť financované nadnárodné opatrenia a 16, v ktorom sa členským štátom poskytuje pružnosť v zohľadnení vnútroštátnych alebo regionálnych priorít; - Existuje celková zhoda so zmenou a doplnením 29, ktorými sa zabezpečuje, že všetky kľúčové rozhodnutia by mali podliehať postupu komitológie; - Hodnotenie a sledovanie sú zahrnuté ako zmeny a doplnenia 19, 32 a 33; - 9 a 24 sú zahrnuté v odôvodnení návrhu nariadenia; 3.2.2. Zmeny a doplnenia Parlamentu zamietnuté Komisiou a Radou a nezapracované do spoločnej pozície Celkovo alebo čiastočne boli prijaté tieto zmeny a doplnenia: - 43 týkajúce sa návrhu Parlamentu o zvýšenom rozpočte, pretože súčasné rozpočtové údaje vytvárajú časť dohodnutých finančných perspektív; - 21, pretože zoznam možných príjemcov by sa mohol ukázať ako obmedzujúci a je potrebné, aby bol program v čo najväčšej miere pružný; - 15 (časť), 17, 18 a 37 (časť) pretože postup spolurozhodovania týkajúci sa viacročného programu by bol nadbytočný z hľadiska času; - 28, 30 a 31, pretože sa odchyľujú od postupov stanovených v rozhodnutí 1999/468/ES; - 20 keďže Komisia nemôže zabezpečiť implementáciu požiadavky o tvorbe pracovných miest; - Odôvodnenia 1-8 už nie sú viac potrebné na vysvetlenie opodstatnenia textu; - 11 týkajúce sa všeobecného cieľa tohto nariadenia. 4. Záver Zmeny, ktoré Rada predložila, pomôžu vyjasniť návrh Komisie, najmä pokiaľ ide o jasnejšie vymedzenie pojmu európska pridaná hodnota, a vyjasniť úlohu členských štátov, národných agentúr a Komisie pri plánovaní programu a v rámci mechanizmov realizácie. Komisia preto podporuje spoločnú pozíciu prijatú kvalifikovanou väčšinou 27. júna 2006; Komisia takisto zohľadní vyhlásenie Rady týkajúce sa úpravy rozpočtu programu počas druhého čítania. [1] KOM(2004) 621 konečné znenie [2004/0218(COD)]. [2] KOM(2006) 239 konečné znenie.